Investeringer: Gode afkast siden 2007\nFinanskrisen, der ramte alverdens investeringsmarkeder i 2008, var den værste økonomiske krise siden 1930’erne og står for mange som en rigtig god grund til ikke at kaste sig ud i risikobetonede investeringer. Men set over en længere periode har investorerne haft pæne afkast, uanset om de gik ind i markedet lige før eller lige efter finanskrisens udbrud.\nFinanskrisens betydning kan bl.a. illustreres ved at se på afkastet for nogle af de mest populære kategorier af danske investeringsfonde siden 2007.\nHavde man fx investeret i en fond med globale aktier ved udgangen af 2007, altså lige før finanskrisen, ville man i dag have opnået et gennemsnitligt årligt afkast på 5,6 pct. For en investor, der investerede på dette uheldige tidspunkt, ville kurstabet i forbindelse med finanskrisen være tjent hjem allerede efter ca. 4 år. Bedst ville det selvfølgelig være gået, hvis man som investor havde købt på ”bunden” i slutningen af 2008. Havde man holdt fast i denne investering frem til i dag, ville resultatet have været et årligt afkast på 10-16 pct. afhængig af, hvor risikovillig man var i sit valg af portefølje.\n”Finanskrisen var meget alvorlig og ramte mange investorer. Men ser man på afkastudviklingen over hele perioden viser den, at det alligevel har kunnet betale sig at investere. Der har været store op- og nedture, men går man ind i sine investeringer med en tilpas lang tidshorisont, er det ikke helt så afgørende, hvornår man investerer. Som udviklingen efter finanskrisen viser, kan tabet ofte være tjent ind igen efter en forholdsvis kort årrække. Det viser, at det typisk er bedre at bruge sin tid på at være investeret i markedet end på at prøve at ”time” markedet”, siger Birgitte Søgaard Holm, direktør i Investering & Opsparing, Finans Danmark.\nOpgørelsen viser desuden, at over perioden på 13 år har fonde med danske aktier været den ubetinget bedste investering, uanset om investeringen er foretaget før eller efter finanskrisen. Hertil siger Birgitte Søgaard Holm:\n”Danske aktier har over perioden været genstand for stigende interesse fra udenlandske investorer. Det har sammen med gode resultater i de danske selskaber medvirket til en ny og mere international prisfastsættelse af det danske aktiemarked. Som investor skal man dog passe på med at bruge den historiske udvikling som pejlemærke for fremtiden”.


8. marts 2022 19:00 til 21:00 Hadsten Bibliotek · Hadsten\nEn af Danmarks største skuespillere\nUlf Pilgaard er en af Danmarks største og kendte skuespillere og har været i branchen siden 1963, da han debuterede i Collage-truppen. Han har i over 40 år spillet med i revyer og på teatret, herunder gennem 30 år i Cirkusrevyen. Han har også haft enkelte større filmroller som i Nattevagten af Ole Bornedal, men er også kendt fra den første Olsen Banden film, tv-serien Borgen, spillefilmene Nøddebo Præstegård, Kandidaten, Arven og mange flere. Få et enestående indblik i hans karriere med et Ulf Pilgaard foredrag.\nUlf Pilgaard er i sine foredrag, såvel som på scenen, en levende, rutineret og humørfyldt formidler, der virkelig evner at komme ud over kanten og ramme sit publikum. Glæd dig til at komme tættere på en af Danmarks mest kendte skuespillere i et Ulf Pilgaard foredrag.


Boikenvænget 7, 5270 Odense N\n108m2 bolig der indeholder entre med indb. garderobeskabe - pænt lyst køkken med lyse elementer, kvalitetshvidevarer og mindre spiseplads - stort alrum/spisestue/værelse ( p.t. 2-delt ) - stort bryggers/baggang med vaskemaskine og tørretumbler - soveværelse med skab - 2 børneværelser - flot badeværelse, renoveret i 2010 med afskærmet bruseplads, gulvvarme, ovenlys og mekanisk aftræk med styring - dejlig opholdsstue med udgang til overdækket terrasse/have.\nEn rækkevilla i den velkendte gode kvalitet fra Jens P. Koch - gule teglsten i facader, nyt Decratag i 2011, delvis nye vinduer i 2010, krybekælder, parketgulve, pladelofter. Der er mulighed for tilslutning Antennelauget Søhus og YouSee. Dejlig ugenert og helt lukket sydorienteret baghave med stor overdækket/flisebelagt terrasse - forhaven er ligeledes flisebelagt.


Sådan gør du, hvis du brækker din arm - sundestestil.dk\nHvis du har været uheldig at komme slemt til skade, og du mistænker, at din arm måske kan være brækket, så er der nogle ting, der er vigtige at gøre med det samme. Hvis du ikke ved, hvad du skal gøre i en sådan situation, så frygt ej. Vi har lavet en liste, med ting du skal gøre, hvis du mistænker, at du har brækket noget. Læs med her, for at høre mere.\nDet er vigtigt, at du ringer til din læge, hvis du har mistanke om, at der er noget galt. Det hjælper ikke at søge på nettet efter svar, da det kan gøre, at du måske fejldiagnosticerer dig selv, og går i panik. Din læge ved bedst, og derfor er det også vigtigt, at du beskriver, i detaljer, hvad der er foregået, og hvordan din arm føles.\nHvis din læge mener, at din arm er kommet så slemt til skade, så der er mulighed for at den kan være brækket, så bliver du henvist til sygehuset. Du kan dermed køre direkte til sygehuset, og få tjekket din arm. På sygehusets skadestue vil du få taget en røntgenundersøgelse af din arm, for at se om der skulle være brud på knoglen. Hvis din arm er brækket, vil du enten skulle have den i gips, eller have foretaget en operation, hvis bruddet er slemt.\nDu kan også vælge at få foretaget din røntgenundersøgelse hos en privatklinik. Røntgenundersøgelse hos en privat klinik kan du få gennem en henvisning fra din læge.\nHvis du overvejer en undersøgelse hos en privatklinik nær Hovedstaden, så kan vi anbefale Røntgenklinikken Nørrevold. Klinikken drives af tre overlæger, der hver især har specialiseret sig indenfor netop disse undersøgelser. De står klar til at hjælpe dig og kan, udover røntgenundersøgelser, også tilbyde mammografi og ultralydsundersøgelser.\nPrevious StoryGå til fodterapeut og forkæl dine fødder\nNext StoryHvorfor gå til psykolog?


Bog og Ide (Sønder Alle) - åbningstider - Sønder Alle 4 - Aarhus C\nBog og Ide (Sønder Alle)\nTel. 86 12 56 11\nInfo om Bog og Ide (Sønder Alle)\nBog og Ide ligger på Sønder Alle i hjertet af Aarhus centrum. Du finder Bog og Ide som ligger i et dejligt, hyggeligt samt skønt kvarter midt i Aarhus. Aarhus tilbyder et livligt og kulturelt gademiljø, som er trygt og sikkert. Her er alt fra både unge, singler, børnefamilier og ældre. Du kan fra Aarhus hovedbanegård hurtigt og nemt besøge Bog og Ide.\nBog og Ide som ligger på Sønder Alle kan du finde helt nøjagtigt, via vores kort på denne portal over Aarhus. Du kan her også finde kontaktinformationer til Bog og Ide samt åbningstider. Vælger du at køre i bil i stedet for det offentlige transport, så kan du finde flere P-huse i hjertet af Aarhus, hvilket gør det nemmere for dig at besøge Bog og Ide. Derudover er der også mulighed for parkering langs gaderne enkelte steder.\n- Bog og Ide (Sønder Alle) Sønder Alle 4 , 8000 Aarhus C.


Gode billige spisesteder kbh. Spis for under 100 kr. i København\nKøbenhavn: Billige restauranter til hverdagsforkælelse - DinnerBooking Blog Hvis I kbh holde jer inden for det italienske kbh, så vil jeg foreslå Mangia på Vesterbro, ellers Bæst på Nørrebro, hvor de b. Deres spisesteder selvbestemmelsesret grundloven er et must og deres billige er også rigtig rar! Priserne ligger i kr pr ret. De er faktisk gode engang blevet anmeldt i selveste New York Times! Ophavsret og vilkår Cookie- og spisesteder Cookie deklaration. Caféen har eksisteret i mere end 20 år på et koncept af kollektivisme og frivillig arbejdskraft. Bagværk gode kaffe på hjørnet af billige Nomas søster restaurant. 1. aug Det er en dyr by, men der er masser af gode og billige restauranter i København hvor der ikke skrues ned for kvaliteten. Se 17 af de bedste. Bedste billige restauranter i Indre By (København): Se TripAdvisor-rejsendes Find en restaurant . 02/08/; “Absolut bedste pizzaria i Kbh.” 31/05/\nGODE BILLIGE SPISESTEDER KBH - guinness world records københavn. Jydernes guide til billige restauranter i København\nGode billige spisesteder kbh, clipart 50 år ELLE guider: 15 budgetvenlige restauranter i København og Aarhus\nVil du forkæle dig selv med en god middag på en ganske kbh hverdagsaften? Her er vores liste med prisvenlige billige i København, hvor du spisesteder blive mæt på budget. En hyggelig aften gode gode smagsoplevelser behøver ikke være lig med høje priser. okt Leder du efter en god restaurant, guider AOKs madanmeldere, Søren Frank og Svend Rasmussen, til til syv billige, men gode restauranter, hvor en hovedret koster under Nørrebrogade 56, Kbh. N. Tlf. København byder på stor variation, når du vil ud og spise. Denne guide er til dig, som vil spise god mad i København for under en hundrekroneseddel. Byen har mange gode restauranter, Top 10 billige oplevelser; I de senere år er der kommet et væld af københavnske spisesteder. Moved Permanently. nginx. stof priser Colbjørnsensgade 7, København V, tlf. Olufsvej 2, København Ø, tlf. Giv kejseren, hvad kejserens er — fire stjerner til Olufsvej!\nKøbenhavn byder på stor variation, når du vil ud og spise. Denne guide er til dig, som vil spise god mad i København for under en hundrekroneseddel. aug Vi guider dig til de gode spisesteder i København til overkommelige priser. behov-byg-selv-pizza-billige-spisesteder-kbh. c: Behov – en. aug Selvom prisen er i bund, kan ambitionerne godt være høje. Her er en række gode restauranter i København, som ikke koster en formue at. aug Vi guider dig til de gode spisesteder i København til overkommelige priser. behov-byg-selv-pizza-billige-spisesteder-kbh. c: Behov – en. aug Selvom prisen er i bund, kan ambitionerne godt være høje. Her er en række gode restauranter i København, som ikke koster en formue at. jun Nyd lækkert mexikansk mad med en god drink eller lækkert glas vin til. at der serveres mad og drikke til billige penge i hyggelige omgivelser.\nGODE BILLIGE SPISESTEDER KBH - samsøe samsøe læderbukser. Jydernes guide til billige restauranter i København\nDet vrimler med restauranter i København, og det kan være svært at finde lige præcis det spisested, der gør din mund gladest. Her får du vores varmeste anbefalinger af de nyeste og bedste steder og klassikerne, der stadig holder. Så hvad end du er til italiensk, fransk, japansk eller sydamerikansk, finder du en favorit her. En lille spansk perle på Istedgade, der blandt andet serverer en ond omgang tomattatar, så selv veganere kan være med. Det er så også ca.\nKøbenhavn: Billige restauranter til hverdagsforkælelse gode billige spisesteder kbh Leder du efter en god restaurant, guider AOKs madanmeldere, Søren Frank og Svend Rasmussen, til til syv billige, men gode restauranter, hvor en hovedret koster under kr. Alle restauranter har fået minimum 4 stjerner i og Bedste billige restauranter i Indre By (København): Se TripAdvisor-rejsendes anmeldelser af restauranter i Indre By (København), Danmark, og .\n4. okt En god del af vores læsere bor nemlig i København og omegn! I første omgang har vi lavet en liste over billige spisesteder, hvor vi ynder at Halifax – Der findes uendeligt mange burgersteder i Kbh, og ligeså mange. 9. jan Chefredaktør, Jesper Uhrup Jensen, giver dig her et bud på syv kvalitetsrestauranter, der er gode for både mave og pengepung. maj En hyggelig aften med gode smagsoplevelser behøver ikke være lig med høje priser. Der er mange billige restauranter i København, hvor du.\naug Selvom prisen er i bund, kan ambitionerne godt være høje. Her er en række gode restauranter i København, som ikke koster en formue at. okt Leder du efter en god restaurant, guider AOKs madanmeldere, Søren Frank og Svend Rasmussen, til til syv billige, men gode restauranter, hvor en hovedret koster under Nørrebrogade 56, Kbh. N. Tlf. 4. okt En god del af vores læsere bor nemlig i København og omegn! I første omgang har vi lavet en liste over billige spisesteder, hvor vi ynder at Halifax – Der findes uendeligt mange burgersteder i Kbh, og ligeså mange. Et karaktertræk, der går igen med disse relativt billige og gode restauranter, er simpelhed og habile bagmænd. Således også med Nr. 18, hvor menneskerne bag har været indover Sankt Annæ Gade nr. 8 på Christianshavn og nr. 20A på Ravnsborgade. Mantraet synes at være 'Keep it simple'.\nGode billige spisesteder kbh, bussemænd i bølgepap ELLE guider: 15 budgetvenlige restauranter i København og Aarhus\nKøbenhavn byder på en lang række kulinariske oplevelser. Leder du efter den budgetvenlige kulinariske oplevelse, er byen bestemt også et besøg værd. kinesisk årshoroskop 2016 I månedens ELLE har vi fokus på budgetvenlige køb, og hvilken bedre anledning til at lave en madguide over lækre, men budgetvenlige restauranter i København og Aarhus? Så hvis gode endnu ikke ved, kbh du skal tage dine veninder, kæresten eller daten med hen og spise i weekenden, så skal du altså læse med her. I vores budgetvenlige madguide har vi nemlig udvalgt 15 restauranter, der ikke springer budgettet - og som byder billige både lækker og spisesteder mad.\n5 gode og billige spisesteder i København Selvom prisen er i bund, kan ambitionerne godt være høje. Her er en række gode restauranter i København, som ikke koster en formue at . Nørrebrogades nye italiener Cicchetti er en smagsbombe til billige penge. Konceptet er antipasti, hvor du sammensætter dit eget måltid af små retter med italienske specialiteter. Priserne ligger i kr pr ret. Du kan selv vælge, hvor mange cicchetti (=småretter) du vil smage alt efter, hvor sulten du er. Se nogle af Københavns mange gode, billige spisteder, som vil give dig velsmag, mæthed uden at sprænge budgettet. Restauranter: Københavns 10 bedste spisesteder i mellemprisklassen Tilmeld dig vores nyhedsbreve og få mad, mode, sundhed og interviews i din indbakke Foto: El Nacional | Hos El Nacional er der smæk på krydderierne. L’imperatore\nFølge: Raklamer » »\nCopyright © Legal Disclaimer: Dette websted kan bruge affilierede links til forskellige virksomheder. Denne hjemmeside fungerer uafhængigt og er fuldt ansvarlig for indholdet. Kontakt venligst tro4for@gmail.com for spørgsmål om dette websted. Gode billige spisesteder kbh hyli.minstyrke.com


Door No. 8: SORT SLIPS, HVIDT SLIPS\nDer har været lidt stille på bloggen de sidste par dage - det skyldes ferie! Jeg var åbenbart godtroende på det område.. Jeg troede ferie var ensbetydig med, ja ferie, fri, hygge, slappe af. Det har jeg egentlig også gjort, men det tager faktisk lang tid at hygge sig! :)\nNu er jeg taget til Jylland for at slappe af med min familie i sommerhuset! Jeg har lidt planer om et lille DIY projekt, som I nok skal få at se, og så skylder jeg jer også en update på de der Marts Projekter - Det kan I glæde jer til!\nJeg vil gerne vise jer noget nyt, som jeg har fået øjene op for! Kender I de helt almindelige blå-/hvideternet viskestykker?\nJeg fornemmer at de er ved at blive godt trendy igen!\nFørst lancerede Normann Mormor-serien:\nTidligere i morges læste jeg så i Copenhagen Food, hvor jeg opdagede et samarbejde mellem De Forenede Dampvaskerier og re:Somethine og Trashparency. Produkterne sælges hos Sort slips, Hvidt slips i Skindergade! Prisen kender jeg desværre ikke, men vil meget gerne prøve at finde ud af det :)\nIndsendt af DoorNo8


USATOURS.dk kender USA bedst!“God kundeservice, stort kendskab til USA og knivskarpe priser har lagt USATOURS.dk i føresædet når danskerne rejser til USA. På Danmarks største uafhængige forbrugerindex er USATOURS.dk vurderet til at være Danmarks klart bedste rejsebureau, som sender danskere til USA. Læs mere på Trustpilot.dk her!” – USATOURS.dk\nKompetent, engageret og personlig service!“Vi har før rejst i USA med andre rejsebureauer, men hos USA Tours oplevede vi en langt mere personlig og engageret service – denne omfattede endvidere svar på vores spørgsmål på tidspunkter, hvor vi troede, at rejsebureauet var lukket. En STOR TAK fra familien Larsen i Rødovre – det er ikke sidste gang, at vi […]\nBo LarsenUovertruffent!“Jeg vil til enhver tid benytte mig af usatours igen. Der er styr på tingene, man slipper for at skulle bøvle med alle reservationer og lignende selv, priserne er yderst rimelige, og man føler sig som et enormt beriget menneske efter en sådan fantastisk tur. Flot!!!”\nMette ChristensenNemt, overskueligt og lige som planlagt“Jeg vil klart bruge USAtours.dk igen til at sørge for alt planlægning af min USA tur. Fly, hotel, shuttle, togbilletter, eventbilletter mv. det hele spillede bare.”\nSimon HansenHelt i top!“Fra første respons til de sidste tilføjelser få dage før afrejse fik vi en imødekommende, hjælpsom og kvalificeret rådgivning af vores rejsekonsulent, Mia. Rejsen blev tilpasset vores ønsker og behov, og svartiden var altid kort, når vi henvendte os via mail. Vi kan helt sikkert anbefale andre at bruge USA Tours.”\nVicki AndreasenDrømmeferie“Vi har fået en helt fantastisk behandling, vi fik i fælleskab sat en ferie sammen som passede perfekt til os. Der skal være meget ros for at det slet ikke var noget problem at ændre på hotellerne samt antal af overnatningerne. Mia hos USATours har med en meget professionel tilgang til os som kunde gjort […]\nLenePerfekt planlægning og rådgivning“Virkeligt skønt med et specialiseret firma, hvor man kan mærke, at de rent faktisk ved noget om det sted de sender folk hen. Så tak for en super fed tur, USA-tours!”\nRasmus HoeksFantastisk“Vi er netop hjemvendt fra USA og har haft en fantastisk tur. Det skyldes ikke mindst usatours.dk, som havde skræddersyet vores rejse. De opfyldte alle vores ønsker, og kom med gode supplerende forslag. Vi følte os i trygge hænder og vil helt bestemt rejse med usatours.dk igen….”\nMalene Sand5 store stjerner fra os“Vi havde en helt igennem fantastisk rejse, hvor der var styr på det hele. Bilen var klar i lufthavnen, hotellerne var alle som vi havde håbet og generelt var der bare styr på vores rejse. Tak for denne gang, vi er allerede ved at planlægge anden rejse til USA:)”\nMogens NOplevelser for livet“Min kæreste og jeg, kom hjem fra en ferie i Florida i slutningen af Juni. Vi havde haft en mega god ferie derovre. Vi fik alt den hjælp vi kunne tænke os, ang. planlægning af hvad vi ville opleve og deres anbefalinger. Billedet er fra Discovery Cove, Orlando.”\nChristina og LasseRundrejse i FloridaEn på opleveren.“Vi har haft en super tur, hvor vi har fået en på opleveren. Arrangementet har været virkeligt godt tilrettelagt og alt har bare flasket sig. Vi syntes vi har fået en virkelig god service overalt, men især af dig som har stået til rådighed, når vi har været i tvivl om noget. Tak for det! […]\nTorben og Co.New EnglandRoadtrip gennem USA“Hele mit liv har jeg haft en drengedrøm om at køre tværs over USA i en åben sportsvogn. Som pensionist blev det endeligt muligt og jeg inviterede min voksne søn med. USATOURS.dk arrangerede vores 2 måneder lange rejse og jeg fik min drengedrøm opfyldt:) ”\nHenrik og PatrikPå tværs af USA12Next FØLG OS


Om bladet: Nyt om Efteruddannelse\nBlad for personale- og uddannelsesansvarlige\nHuman Resources henvender sig til personale- og uddannelsesansvarlige i den offentlige og private sektor.\nVi holder læserne orienteret om kommende konferencer, bogudgivelser, relevant lovgivning samt de seneste tendenser på arbejdsmarkedet. Bladet viderebringer erfaringer fra aktuelle projekter om kompetenceudvikling og ledelse. Hver udgave indeholder de faste rubrikker 'Nyt om Kurser' og 'Klip fra Pressen'.\nGennem temanumre giver Human Resources læserne mulighed for komme dybere ned i emner som f.eks. rekruttering, personlig udvikling, ledelse, konflikthåndtering og coaching. Samtidig bringer Nyt om Efteruddannelse løbende oversigter over kursusudbydere inden for forskellige emner.\nHuman Resources giver læserne adgang til hovedresultaterne fra undersøgelser som Institut for Konjunktur-Analyse gennemfører i løbet af året. Det gælder eksempelvis analysen af det danske kursusmarked, der blandt andet måler efterspørgslen efter uddannelse, og som bygger på interview med 1.000 personale- og uddannelsesansvarlige ledere.\nVia internet kan man som abonnent læse tidligere udgaver af bladet og søge på tværs af numrene efter emner, udbydere eller andre stikord.\nHuman Resources udkommer hver 14. dag.


Adidas gør dig vægtløs: Det her er adizero 99g Limited Edition |\n🎅 Santa Days: Se tilbud ❯\nHjem / Nyheder / Adidas gør dig vægtløs: Det her er adizero 99g Limited Edition\nAdidas gør dig vægtløs: Det her er adizero 99g Limited Edition\nI 2013 nåede adidas et “point of no return”. Her lovede de foran hele verdens øjne, at de inden for 2 år ville præsentere verdens første speedstøvle på under 100 gram. Nu er 2 år gået og adidas har tydeligvis ikke spildt deres tid. På vegne af adidas præsenterer vi: adizero 99g Limited Edition.\nDet har været en lang rejse, som har inkluderet adskillige trinvise fald af gram. Sidst adidas legede med vægten var med Crazylight Pack, hvor deres adizero nåede ned på svimlende 135 gram. Svimmel er dog ikke længere en fyldestgørende beskrivelse. Vi bliver nødt til at tilføje vægtløshed til ligningen.\n99 gram er den på. Denne adizero. Og adidas ved godt at det er noget helt særligt de har skabt. Derfor udgør denne adizero 99g første udgave af en helt ny “Limited Collection” serie, der fremover vil repræsentere de mest eksklusive fodboldstøvler hos adidas. Denne adizero 99g kommer således kun i 299 par på verdensplan og endda kun i én størrelse - nemlig 42 ⅔.\nOg hvordan får man så en fodboldstøvle til at veje så lidt og stadig være kampdygtig? Det er lige præcis det spørgsmål teamet bag innovationen spurgte sig selv. Og svaret fandt adidas hos NASA. Overdelsmaterialet er nemlig hentet ffra et helt særligt stykke tekstil, som bliver brugt af NASA, og hvis sammensætning sikrer at vægten altid vil forblive 99 gram - ligegyldigt vejrforhold og andre eksterne faktorer.\nFeedback fra andre spillere udgjorde selvfølgelig en helt central del af processen og med deres hjælp, fandt adidas frem til en konstruktion, et internt skelet, som yder den nødvendige støtte og beskyttelse. Derfor understreger adidas også at denne adizero 99g bestemt er lige så kampdygtigt som en hvilken som helst anden fodboldstøvle.\nNu kan du føle dig hurtigere og lettere end aldrig før. Og spørgsmålet er om du nogensinde kommer til at føle dig mere af nogle af delene igen. Adidas har brudt en imponerende grænse med denne adizero 99g og hvis du vil have fingrene i den skal du være hurtigt. Skriv dig op her, for din eneste chance for at købe støvlen hos os.\nadidas - F50 Adizero 99g FG


Villa Doria Pamphili (Rom, Italien) - anmeldelser - TripAdvisor\nHoteller i nærheden af Piramide Cestia\nHoteller i nærheden af Gartour by Destination Italia\nAlle restauranter i Rom Restauranter i nærheden af Villa Doria Pamphili\nAktiviteter i nærheden af Villa Doria Pamphili\nVilla Doria Pamphili anmeldelser, Rom\nEuropa Italien Lazio Rom Forslag til aktiviteter i Rom Villa Doria Pamphili\n376 anmeldelser Nr. 115 af 1.523 aktiviteter i Rom Arkitektoniske bygninger, Haver, Parker, Seværdigheder og vartegn, Natur og parker, Mere Via di S. Pancrazio | Quartiere di Monteverde, Rom, Italien+39 06 477881Website\nog derover A Bike for the Villas in Rome\nog derover Barefoot in the Park: Your Ultimate Organic Picnic in Rome\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Oversigt 4,5 376 anmeldelserFremragende69 %Rigtig god26 %Gennemsnitlig2 %Dårlig2 %Frygtelig1 %Åben nusø - lø7:00 am - 9:00 pmAlle åbningstider Åbningstid i dag: 7:00 AM - 9:00 PMAnbefalet varighed: 2-3 timerPLACERING Via di S. Pancrazio | Quartiere di Monteverde, Rom, ItalienGianicolense\nKONTAKT Website +39 06 477881Forbedr denne registreringEr denne seværdighed et sted, der absolut skal ses?Ja Nej Ved ikke Er denne seværdighed et godt sted at besøge i forbindelse med en bryllupsrejse?Ja Nej Ved ikke Giver denne seværdighed besøgende et indblik i den lokale kultur?Ja Nej Ved ikke Er denne seværdighed en skjult perle eller uden for de typiske turistområder?Ja Nej Ved ikke Er denne seværdighed spændende, usædvanlig eller risikabel at besøge?Ja Nej Ved ikke Tak for din hjælp! Del en anden oplevelse, inden du smutter. Skriv en anmeldelseAnmeldelser (376)Medlemsvurdering Fremragende12Rigtig god3Gennemsnitlig1Dårlig0Frygtelig0Type rejsendeFamilierParAleneForretningVennerTidspunkt på året Mar.-majJun.-aug.Sep.-nov.Dec.-feb.Sprog Alle sprog Dansk (16)Italiensk (265)Engelsk (56)Flere sprog Sprog Dansk (16)Italiensk (265)Engelsk (56)Russisk (14)Portugisisk (11)Fransk (10)Spansk (8)Tysk (7)Japansk (2)Hollandsk (1)Polsk (1)Svensk (1)Se, hvad de rejsende siger: 1-10 af 16 anmeldelser\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejAlex DMontreal, Canada669Anmeldt 20 maj 2017 fra mobile enheder Skjult perle!MereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejMartyna Ž211Anmeldt 19 maj 2017 fra mobile enheder Smukt, men glemtHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejKate CVanderbijlpark, Sydafrika4012Anmeldt 22 april 2017 fra mobile enheder Dejlig park, men ingen adgang til gallerietMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejjameslockardLyon, Frankrig269114Anmeldt 9 november 2016 Vidste ikke, at det var her - det er utroligtMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejVapira151Anmeldt 6 september 2016 fra mobile enheder Smuk park, masser af cool gamle ting :)Hvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejAlina P42Anmeldt 21 april 2016 fra mobile enheder Perfekt sted for udenfor aktiviteterHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejRonL40Utica, New York1845695Anmeldt 12 april 2016 En af de mest fantastiske haver i verdenMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejRomesh007Colombo, Sri Lanka611Anmeldt 9 april 2016 Største Park i Rom - Villa Doria PamphiliMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejSusan SManchester, Storbritannien204103Anmeldt 22 marts 2016 Skjult perleMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejMeredith H63Anmeldt 27 februar 2016 Et smukt og naturskønt sted at slappe af eller motion!MereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nForrigeNæste12Opdaterer listen... I nærheden Restauranter i nærhedenPassioni di Pasta all'Uovo178 anmeldelser 0,91 km væk La Forchetta118 anmeldelser 0,86 km væk Pasticceria Siciliana Svizzera135 anmeldelser 0,85 km væk Pizza Shop 341 SNC47 anmeldelser 0,91 km væk Seværdigheder i nærhedenTomba di Giovanni Paolo II364 anmeldelser 1,07 km væk La Fattorietta41 anmeldelser 0,53 km væk Catacombe San Pancrazio10 anmeldelser 1,18 km væk Spørgsmål og svarSe alle 7 spørgsmål Få hurtige svar fra personale og tidligere besøgende på Villa Doria Pamphili.Bemærk! Dit spørgsmål vil blive offentliggjort på siden Spørgsmål og svar.Bekræftelse: Retningslinjer for indlægSendForrigeNæste123


FlyskrækFredag #1 | #Flyskrækfredag | Pilottine FlyskrækFredag #1 – Pilottine\nCorona flyvning, Zanzibar tur/retur\nHej alle sammen, Igår fik jeg min debut på live landsdækkende radio, hvor over 100.000 danskere l\nFlyskræk er på top-listen, over de ting vi mennesker frygter mest. Hvis du ikke føler dig tryg ved at flyve, så husk derfor på at det er helt normalt😊 Det er dog ikke rationelt – men det ved man jo kun, hvis man ved noget om det. I #FredagsFlyskræk deler jeg ud af den viden jeg har opnået som tidligere stewardesse og nu pilot. Og jeg håber at i får stor glæde af det.\nNår flyet holder på banen og vi får tilladelse til at lette fra kontroltårnet, giver vi gas. Der er altid én pilot der flyver og én der observerer. Piloten der flyver har hånden på gashåndtaget og skubber det kun let frem indtil det der hedder 40% N1, som er en værdi for motorfanens rotation. Her kigger vi på de digitale skærme over motorinstrumenterne og tjekker at alt forsat ser ud som det skal(motortemperatur, olietemperatur, olietryk, vibrationer, osv.) efter at der er blevet givet lidt gas.\nSer det ud som det skal skubber piloten der skal flyve turen gassen yderligere frem, indtil autothrottlen selv tager fat og skubber håndtaget det sidste stykke frem. Ligesom autopiloten i luften flyver det vi beder den om, så virker autothrottlen nemlig på samme måde ift. gassen, ved at give lige præcis den værdi som vi har valgt/udregnet inden. Man laver nemlig aldrig en takeoff med fuld gas og det skal jeg nok skrive lidt om hvorfor, i et senere indlæg. Man bruger ‘kun’ det der er nok – men det er stadig meget😊\nNår gashåndtaget er kørt frem på sin plads, tager kaptajnen fat om håndtaget og har derfra ansvaret for at stoppe takeoff’en, hvis det skulle blive nødvendigt. I et cockpit er man altid et hold, så begge piloter kan gøre opmærksom på en non-standard situation og foreslå handlinger, men beslutningen om hvorvidt der skal gas af eller gas på, er altid kaptajnens. Dog kender jeg ingen kaptajner der ville forsætte en takeoff, hvis styrmanden sad og sagde stop. Det er nemlig sket for mange år siden og det gik ikke godt, så det har man lært af. Der er en grund til at vi sidder 2 personer og er vi ikke enige, så er der noget galt.\nVi ruller, kigger ud, kigger på farten, kigger ud, kigger på motorinstrumenterne, kigger ud og holder samtidigt flyet på centerlinjen med fødderne på pedalerne. Ved 80 knob(ca. 150mk/timen) siger den observerende pilot “eighty knots” og den flyvende pilot krydstjekker og svarer “checked”. Dette gør man af 3 årsager: 1) for at tjekke at begge piloter er vågne, 2) for at tjekke at vores fartmålere i højre og venstre side viser det samme, 3) for at vi er bevidst om at vi nu overgår fra en low speed situation til high speed situation. Det er nemlig et vigtigt fact allerede at have plantet i hovedet, til hvis vi nogle sekunder efter skal tage en hurtig beslutning.\nEr der det mindste inden 80 knob, ser/mærker/lugter vi fx. noget uhensigtsmæssigt, så stopper vi på banen. Kaptajnen trækker gassen tilbage, styrmanden informerer tårnet samt observerer situationen + instrumenterne og først når flyet er stoppet helt, håndterer man det der håndteres skal.\nEfter 80 knob stopper man kun flyet, hvis det i en given situation ville være mere sikkert end at lette. Og det ville det sjælendt være. For fly er bygget til at flyve, så hvis bare maskinen kan kontrolleres er det nemmere for os at styre den rundt i luften, end på jorden – det er jo trods alt det vi kan😊 Og 52.000 ton(som i Embraer’ens tilfælde) i hurtig bevægelse, er altså en meget stor kraft at skøjte rundt med nede på jorden.\nDer kommer kontrolleret mere og mere fart på. Inden takeoff’en har vi udregnet en værdi der hedder V1, som er den fart hvorved vi fortsætter uanset hvad. Efter udregningen, som foregår imens flyet stadig holder ved gaten, indsætter vi den i flyets computer, så den vises med en stribe på vores fartmåler. Når vi i vores takeoff kommer op på den speed, siger den observerende pilot “V1” og kaptajnen fjerner sin hånd fra gashåndtaget. Dette gøres for at man ikke kommer til at forsøge at stoppe alligevel, for ved V1 ruller vi så stærkt at vi slet ikke kan stoppe – hvis vi altså vel og mærke ønsker at blive inden for banen😊\nFå sekunder efter V1(og nogle gange samtidig med V1, men dog aldrig før) kommer den næste udregnede og indsatte speed op på fartmåleren, som er Vr: ‘velocity of rotation’. Den observerende pilot siger “rotate” og den flyvende pilot trækker tilbage og letter flyet fra jorden.\nSå som i nok kan læse er alt udregnet, alt er testet, alle tænkelige start scenarier er afprøvet i simulatorerne og flyselskabernes procedurer bygger på mange årtiers erfaringer. Alt er nedskrevet, piloterne er trænet som tinsoldater i det, man gør præcis hvad der står og man gør det hver eneste gang. På den måde er det nemt og hurtigt at opdage, når noget ikke er som det plejer – og skal der handles hurtigt, vil man altid instinktivt gøre det der virker mest rigtigt, hvilket i høj grad er baseret på den træning som man allerede har haft i det.\nHvis du, som så mange andre, sidder i en takeoff på jorden og ikke synes at det er synderligt behageligt, så husk blot på disse fornuftige facts:\n💡Inden selve takeoff-rullet bliver gassen kørt frem, der tjekkes at alle motorindikationer ser ud som de skal og der fortsættes kun hvis alt er som det skal være.\n💡Det er en computer som stiller gashåndtaget og derved flyets fart, ud fra præcise udregninger som laves særskilt for hver enkelt flyvning.\n💡Det skal larme. Larm er godt. Larm betyder gang i motorerne og det er dem skal få os frem og op. Husk på at din bil også larmer når du giver gas.\n💡Kaptajnen sidder altid klar til at trække gashåndtaget tilbage.\n💡Vi stopper for alt unormalt, uanset hvor småt, før de ca. 150km/timen.\n💡Der laves et tjek ift. om begge piloter er fuldstædig skarpe og vågne samt at fartmålerne viser korrekt og der fortsættes kun hvis alt er som det skal være.\n💡På et tidspunkt er det mere sikkert at flyve end at bremse og piloterne ved hvad de laver.\n💡Når flyet slipper jorden og du måske ikke synes at det føles rart at svæve, så husk blot på at det kunne være værre – du kunne køre rundt nede på jorden med den her fart… Og lige nu sidder piloterne og smiler fordi at alt går som det skal😊\nKommentarer lukket til FlyskrækFredag #1\nHej alle sammen, Igår fik jeg min debut på live landsdækkende radio, hvor over 100.000 danskere lyttede med. Jeg vil gerne sige pænt tak til alle …


Hotel Cara i Pitesti til Bedste Pris-garanti | Agoda.com\nI.C Bratinau No. 1, Centru, Pitesti, Rumænien, 110003 - Se på kort\nMere om Hotel Cara\nUanset om du er turist eller forretningsrejsende, så er Hotel Cara et fantastisk overnatningsvalg, når du skal besøge Pitesti. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nHotel Cara tilbyder også mange faciliteter der vil berige dit ophold i Pitesti. For at nævne blot nogle få af hotellets faciliteter tilbydes der blandt andet gratis trådløst internet på alle værelser, reception åben hele døgnet, handicapfaciliteter, bagageopbevaring, trådløst internet i fællesområder.\nAtmosfæren på Hotel Cara afspejles på hvert eneste værelse. boblebadekar, aircondition, opvarmning, altan/terrasse, minibar er blot nogle af de faciliteter der kan findes på ejendommen. Desuden sikrer hotellets væld af fritidstilbud, at du har rigeligt at foretage dig under dit ophold. Oplev en engageret og professionel service samt det brede udvalg af bekvemmeligheder på Hotel Cara.\nAlle slags rejsende (49) Par (16) Rejsende alene (17) Familie med små børn (1) Familie med store børn (3) Gruppe (13)


Aarhus Spiseguide: Restaurant og café anbefalinger - Ditteblog\nMin spiseguide til Aarhus er en samling af mine ultimative favorit steder når jeg skal ud at spise frokost eller aftensmad. Den vil løbende blive opdateret med nye spændende restauranter og caféer, så husk at vende tilbage hertil for ny inspiration.\nAros Food Hall, Aros Plan 8\nHvis man alligevel skal forbi Aros eller måske har årskort dertil, kan jeg anbefale at spise frokost i deres Food Hall på Plan 8. Maden ligner nærmest et kunststykke i sig selv. Kan anbefale at dele deres retter så man får smagt lidt forskelligt. Vi fik “cold cuts” fra egen produktion, ostefad med frisk honning og en vegetar ret som bestod af ristet kål, bønner og urter.\n(Frokost retter fra 70,-)\nFood Club, Klosterport\nFood Club er åbnet i Aarhus og jeg er vild med deres uformelle og hyggelige koncept. Det er nemlig “tag-selv” fra både buffet, drikkervarer, dessert og kaffe, og det gør altså bare et eller andet bestemt ved stemningen, som bliver lidt mere afslappet. Der er en kæmpe buffet med et virkelig stort udvalg af salater, varme retter, kød og vegetariske og veganske muligheder. Maden er lavet på frilandskød og økologiske og bæredygtige råvarer.\nDer er drikkevarer ad libitum med sodavand, hjemmelavede lemonader, bobler, øl og vand og til dessert er der softice bar med Hansens is og Sigfreds kaffe.\nPrisen afhænger både af hvilken dag man besøger Food Club og hvor længe man ønsker at blive, men starter fra 275,- pr. person for 1,5 time. Børn under 6 år spiser gratis og børn fra 6-11 år skal kun betale 100,-\nMå også lige nævne nogle rigtig fine tiltag i forhold til madspild, da Food Club sælger deres overskuds mad gennem app’en “To Good To Go” og resten foræres til Kirkens Korshærs herberg.\nKan varmt anbefale at smutte forbi og prøve det fine koncept, se de smukke lokaler eller nyde en sommeraften i deres hyggelige gårdhave.\nMorena Mia, Nørre Allé\nNu har jeg to gange været på en rejse med Morena Mia og begge gange har det været nogle virkelig fantastiske madoplevelser. En rejse forstået på den måde, at man får udleveret pas og boardingkort når man ankommer til restauranten og så vælger man selv om man vil på en kort (5 retters) eller lang (9 retters) rejse, hvor menuen kommer vidt omkring de forskellige udvalgte lande, med afsæt i det spanske køkken.\nHer får man mad der både stimulerer smagsløgene og øjnene, for udover at kokken har helt styr på hvordan god mad smager, så bliver der virkelig også kælet for detaljerne. Jeg tror ikke jeg har fået så smuk og kreativ mad andre steder – se selv nedenfor. Kan varmt anbefale at kigge forbi den lille hyggelige restaurant.\n(Kort rejse 445,-, Lang rejse 645,-)\nMadklubben Aarhus – Toldboden Aarhus Havn\nSammensæt selv 2 eller 3 retter i Toldbodens gamle smukke lokaler på Aarhus havn. Her får du virkelig lækker mad og meget mad for pengene. Nogle retter koster ekstra, hvilket blandt andet gør sig gældende for deres oksecuvette, men den kan altså virkelig anbefales hvis man ønsker et godt stykke kød.\nPrøv også en af deres cocktails før eller efter maden, eller nyd den udenfor hvis vejret er til det.\n(2 retter fra 200,- og 3 retter fra 225,-)\nFrüd, Dalgas Avenue\nPå min fødselsdag spiste Casper og jeg på Früd, i de smukke gamle lokaler på Dalgas Avenue, hvor de for nyligt har åbnet brasserie og restaurant. Brasserie til morgenmad og frokost og restaurant om aftenen. Vi prøvede deres “Franske oplevelse” som består af snacks, appetizer, aperitiff og tre lækre retter. Dertil serveres vinmenu ad libitum. Hvis man som jeg er gravid eller bare ikke ønsker at drikke alkohol, så serverer de også en virkelig god og nøje udvalgt saft menu. Den kan anbefales.\nVi startede med tre appetizers, efterfulgt af en cremet jordskokkesuppe, der blev hældt over kammuslinger direkte ved bordet. Hovedretten bestod af den lækreste møre kalvemørbrad og til dessert sluttede vi af med is, chokolade og hindbær i skøn forening.\nDet er virkelig god mad og der er meget af det, de sparer bestemt heller ikke på vinen og vi oplevede den bedste og mest nærværende service, så stedet kan i den grad anbefales.(649,- pr. person og inkluderer kaffe og chokolade efter maden).\nForlæns & Baglæns – Jægergaardsgade\nMenuen hos Forlæns & Baglæns består af spansk inspirerede tapas retter, som ligger op til, at man deler maden og på den måde får prøvet en masse forskelligt.\nVi startede med en klassisk tapas tallerken med ost, pølser, tapenader, oliven og mandler. Bagefter fik vi stegte rejer med chili/hvidløg, fritterede blæksprutteringe med urtedip (mums), og de lækreste sprøde kartoffel-fritter med aioli. De laver desuden virkelig lækre cocktails.\n(425,- for 2 slags tapas, 1 before-dinner cocktail, 2 glas vin og 1 after-dinner cocktail).\nKähler Spisesalon, M.P. Bruunsgade\nIndtil for nylig havde jeg kun besøgt Kählers spisesalon til brunch og frokost, men det fandt jeg ud af var en kæmpe fejl. Deres aften menu kan nemlig også noget helt særligt.\nMenuen består af bobler og snacks, en 3-retters menu efter kokkens valg, vinmenu og til sidst kaffe og sødt. Jeg måtte desværre springe over både bobler og vinmenu, men fik i stedet serveret nogle lækre safte som også komplimenterede maden godt.\nLokalerne er så fine og stemningsfyldte og der er en dejlig uformel stemning derinde, med lange plankeborde og virkelig sødt personale.\n(649,- for “En aften hos Kähler”).\nGorm’s – Jægergaardsgade\nHvis man er ude efter lækre gourmet pizzaer, kan jeg anbefale at tage på Gorm’s. De har et koncept der hedder “Italienertæv” hvor man får serveret det bedste fra menukortet af snacks, antipasti og gourmetpizze, bestemt af køkkenet.\n(350,- for konceptet Italienertæv).\nBasso – Skolegade\nKonceptet er “Social Dining”, altså dele retter (hvilket jeg eeeelsker), inspireret af den italienske madkultur. Vi fik 13 serveringer og det var kokken der sammensatte retterne ud fra menukortet. Jeg havde dog et lille ønske om at smage risottokuglerne, som de heldigvis var så søde at efterkomme, og de var lækre!\nDer var MEGET mad, så næste gang skal jeg måske bare gå efter 10 serveringer, selvom der ikke er nogen af retterne jeg havde lyst til at undvære.\n(10 serveringer 398,-, 13 serveringer 498,-).\nTapashi – Klostergade\nTapas og sushi er konceptet og selvom det måske umiddelbart lyder som et lidt underligt mix, så skal det virkelig prøves. Det er ikke traditionel spansk tapas med ost og pølse, men en masse små lækre retter, som er et virkelig lækkert supplement til sushien. Deres sushi er virkelig smagfuld og smukt anrettet og så serverer de de skønneste cocktails.\nLetz Sushi – Bruuns gade / Guldsmedgade\nUdover at servere virkelig lækker sushi har Letz sushi også fokus på miljøet og går meget op i bæredygtighed. De køber f.eks. deres ris så lokalt som muligt, så den kommer fra Nord Italien, som ligger i samme klima bælte som Japan, hvilket gør at det er den samme gode ris, bare med meget mindre transport.\nVin Danmark – Aarhus Ø\nMit favorit spot en lun forårsdag eller om sommeren når jeg trænger til lidt ferie følelse er helt klart Vin Danmark på Aarhus Lystbådehavn. Her får man tapas og vin med havudsigt til helt fair priser. Hvis man bestiller vin får man udleveret et glas, hvorefter man selv kan gå på opdagelse i deres vinbar og finde den vin man ønsker til maden.\n(199,- for en tapas servering til to personer).\nFind endnu flere lækre Aarhus spisesteder i Michelles store spiseguide med 30+ restauranter og caféer.\nInteriør: Plakater og rammer hos...\nGuide: Sådan laver du en...


Destiny 2 - Bundle Version ps4 → Køb billigt her - Gucca.dk\nMenneskehedens sidste sikre by er bukket under for en overvældende invasionskraft, ledet af Ghaul, den uovervindelige kommandant for den brutale Røde Legion. Han har taget magten og kræfterne... Læs mere.\nMenneskehedens sidste sikre by er bukket under for en overvældende invasionskraft, ledet af Ghaul, den uovervindelige kommandant for den brutale Røde Legion.\nHan har taget magten og kræfterne fra byens vogtere og tvunget de overlevende til at flygte. Du vil vove dig ud i mystiske, uudforskede og ukendte verdener af vores solsystem, for at opdage et utænkeligt våbenarsenal og ødelæggende, hidtil usete, kampevner.\nFor at besejre den Røde Legion og konfrontere Ghaul, skal du genforene menneskehedens spredte helte, få dem til at forene kræfter og arbejde sammen, samt give alt hvad du har i dig, for at genvinde jeres oprindelige hjem.\n'Destiny 2' følger forgængerens succesfulde online-multiplayer spillestil, og byder på mindst lige så spændende første-persons action.\nSpillet udkommer den 6. september 2017\nNår man handler online er sikkerhed kolossal vigtig, og det er selvfølgelig noget, vi prioriterer højt. NETS har godkendt vores løsning for online betaling, og det er din garanti for sikkerheden bag din betaling på Internettet. Så når du køber og betaler online hos Gucca.dk, er det sikkert.\nDer er ingen begrænsninger i returretten. Vi tilbyder 30 dages returret på alle typer produkter. Kort sagt vil det sige, at skulle du fortryde købet, kan du uden dårlig samvittighed returnere din vare til os, hvorefter dine penge bliver refunderet. Du er selvfølgelig altid velkommen til at tage kontakt til os, hvis du måtte have spørgsmål, inden du returnerer et produkt.\nAt du som kunde får leveret din vare både sikkert og hurtigt, betyder meget for os. Såfremt varen er på lager, sender vi den til dig indenfor 1-2 hverdage. På vores webshop fremgår lagerstatus ud for hvert enkelt produkt, så du kan altid få svar på, om vi er lagerførende. Tag fat i os hvis du alligevel skulle have spørgsmål til enten lagerstatus eller leveringstid for et produkt.\nI vores webshop er det muligt at vælge blandt flere forskellige typer betalingsmetoder. Der er naturligvis frit valg blandt vores betalingsmetoder - du gør brug af den, der passer bedst til dig. Lige meget hvilken metode du gør brug af, kan du sikkert og trygt købe hos os. Benyt efterfølgende link, for at få de betalingsmuligheder der er tilgængelige. Desuden skal du huske på, at såfremt du anvender kreditkort, trækkes pengene først den dag vi sender din vare.\nHvis du undervejs på vores webshop møder udfordringer eller har spørgsmål, beder vi dig kontakte os med det samme. Imellem klokken 10-15 på hverdage sidder vi klar på e-mail og ved telefonerne, og vi er klar ved telefonen eller på e-mail til at yde dig profressionel assistance med et smil på læben og i godt humør.\nNår du køber hos Gucca, kan du efterfølgende spore, hvor langt din ordre er kommet. Når du gennemfører købet, kan du bagefter få adgang til din personlige ordreside. På din ordreside er det muligt at se, hvornår vi sender din forsendelse. Og i samme øjeblik vi afsender din pakke, vil du få en e-mail med leveringsinformation fra os.\nDestiny 2 (Bundle Version), Til Ps4, Playstation 4, Ps 4, Playstation4\nDin anmeldelse af Destiny 2 (Bundle Version)\nVores brugere har bedømt Destiny 2 (Bundle Version) PS4 til 4 ud af 5 stjerner - baseret på 1 bedømmelse og 1 anmeldelse\nproduct_stock_yes product_offer_no product_preorder_no\tproduct_buyable_yes product_group_ps4 path__forside path__spil path__ps4 path__firstpersonshooter path__destiny path__destiny2(bundleversion)\n199,95 krSniper Elite III - 3 - Ultimate Edition - PS4\n189,95 krBattlefield 5 / V - Nordic - PS4\n139,95 krWolfenstein 2: The New Colossus - PS4\n139,95 krWolfenstein Double Pack - The New Order And The Old Blood - PS4\n59,95 krZiggurat - PS4\n219,95 krDoom Slayers Collection - PS4


Dansk Græsk Forening i Athen - At bo i Grækenland\nNYANKOMMEN ELLER BARE STADIG I TVIVL?\nPå denne side kan du finde oplysninger om nogle af de praktiske ting, som er gode at vide, når man bor i Grækenland eller besøger landet.\nLæs også på Den Danske Ambassades hjemmeside www.graekenland.um.dk om vigtige ting som for eksempel opholds- og arbejdstilladelse.\nIndkøb, forretninger og drikkepenge\nNavnedage og fødselsdage\nKærester, forlovelse og bryllup\n1. Rejse i Grækenland\nØnsker man at rejse rundt i Grækenland på egen hånd og med de offentlige transportmidler, har man 4 muligheder: fly, tog, expressbus og færge.\nGrækenland råder over mange lufthavne, så man har faktisk muligheden for at nå et hvert hjørne af Grækenland med fly. For nærmere oplysninger om konkrete destinationer, besøg lufthavnens officielle hjemmeside https://www.aia.gr eller ring på 210 35 30 000.\nAthen har en hovedbanegård med afgange til store dele af Grækenland. Der findes både expresstoge og ”langsomme toge”. At rejse med tog i Grækenland er en forholdsvis behagelig og økonomisk rejseform. Næsten uanset hvilken destination man har sat sig for, kommer man igennem smukke og storslående egne af Grækenland og passerer gamle og charmerende togstationer.\nHovedbanegården ligger tæt på centrum. Det nemmeste er at tage metroen til Stathmos Larissis, som ligger lige ved hovedbanegården. Faktisk findes der to hovedbanegårde, Stathmos Larissis og Stathmos Peloponnisou, men de ligger lige op af hinanden og i gå afstand.\nBesøg www.ose.gr for nærmere oplysninger eller ring til tog-info på 210 52 97 777 eller til kundeservice på 1110, oplysninger om afgange på 1440.\nDog er jernbanenettet ikke så udviklet som man kunne ønske sig, og derfor har man den anden mulighed at benytte sig af expressbusserne.\nMed expressbus kan man komme til alle egne af Grækenland. Bussen har afgang fra Athen og stopper først ved destinationen. Dvs. det er en forholdsvis hurtig og nem måde at komme rundt på. Busserne er ikke, som nogle måske kunne forestille sig, gamle skramle busser der tager en dag om at komme frem, men derimod nye og komfortable busser.\nDer findes tre busstationer: en til det vestlige Grækenland og Peloponnes, en til Midt- og Nordgrækenland, og en til Attiki. Ring på 210 51 24 910-1 for info omkring afgange og station.\nKiffisou-stationen har afgange til det vestlige Grækenland og Peloponnes. Den ligger desværre ikke i forbindelse med en metrostation (der er planer om dette), men derimod kan man tage en bus fra centrum. Denne bus afgår fra Zinonos og Menandrou tæt på Omonia og har nummer 51.\nAdressen på Kiffisoustationen er Kiffisou Avenue 100, tlf. 210 51 24 910-1.\nLiossion-stationen har afgange til Midt- og Nordgrækenland. Heller ikke denne station ligger ved en metrostation, men også hertil går en bus fra Centrum. Bus nr. 24 med afgang fra Amalias Avenue lige foran National Parken. Man kan også vælge at tage metroen til Attiki-stationen, for herefter at tage en bus til Liossion-stationen. Det er ganske simpelt, alle busser der går forbi Attiki-stationen, kører til Liossion (regn med en 6-8 stop, men spørg iøvrigt chaufføren).\nAdressen på Liossion-stationen er Liossion Avenue 260, tlf. 210 83 17 153.\nAttiki-stationen ligger ved Alexandras Ave. og Patission Ave. lige op til parken Pedion tou Areos. Man kan herfra komme med bus til eks. Sounion og Rafina. Ring på 210 88 08 080 for nærmere info.\nSkal man ud til en af øerne har man igen muligheden for at tage en ”hurtigbåd” eller en af de ”langsomme”. Det er ikke alle øer hvortil der er forbindelse med enten catamaran eller flying dolphin. Man skal også være opmærksom på, at der er væsentligt færre afgange uden for sæsonen end om sommeren. Ring på 1440 for info om destinationer og afgange, eller til havnepolitiet på 210 42 26 000.\n2. TRANSPORT I ATHEN\nMetroen i Athen består af 3 linier, hvoraf den ene er en gammel linie (Piræus – Kifisia), og de to andre er af nyere dato (blev indviet i år 2000). Forbindelsen mellem Kifisia og Piræus passerer direkte gennem Athens centrum, dvs. bor man i en nordlig forstad til Athen, og skal man til centrum, kan man med fordel tage dette tog, og det samme gælder for beboere i Piræus. Ved at benytte denne mulighed slipper man for først at skulle lede efter en parkeringsplads i centrum og derefter for at skulle af med en formue til et parkeringshus.\nDe to nyere linier af metroen dækker en stor del af centrum og strækker sig mod både øst, vest og syd. Desværre er nettet endnu ikke så udvidet, at det når ud til de forskellige forstæder, men man udbygger konstant med en tidsplan for de næste mange år.\nBillet til metroen køber man nede i metroen i enten billethuset eller i en af automaterne. Der findes forskellige billetkategorier den mest almindelige gælder til både metro, bus, trolley og tram. Billetten skal kun stemples en gang. Hvis du ved, at du skal benytte metroen flere gange, er det måske meget smart at købe en stak billetter på en gang, så man hele tiden har ved hånden. Husk at stemple billetten inden du går ned til perronen og behold den under hele turen.\nAt tage en bus i Athen kan for mange godt virke temmelig håbløst, men faktisk er det slet ikke så kompliceret. Man skal selvfølgelig vide, hvilket nummer man skal med, men da må man spørge sig frem, eller evt. ringe til info på 185. Her kan de fortælle dig nøjagtigt, hvilken bus du skal med for at komme fra A til B. Visse linier kan være meget fyldte, mens andre såmænd ikke er så slemme. Det er de færreste busser i dag, der ikke har aircondition. Lige for en bemærkning: bybusserne er de blå.\nBusbilletten koster det samme uanset strækning men kun for een tur. Ikke omstigning. Bruger du en metro-billet kan du foretage omstigning inden for halvanden time og bruge både metro, bus, trolley og tram – vær opmærksom på mulige ændringer i reglerne. Man stempler sin billet inde i bussen i en automat (hvis man da ikke har stemplet allerede i eks. Metroen), og der er ikke regler for, hvor man stiger ind og ud af bussen. Billetter køber man enten ved endestationen i et billethus eller i en kiosk. Det skal nævnes, at det ikke er alle kiosker, der har billetter, så igen er det meget smart altid at have en lille stak billetter, hvis man benytter sig af bus ind imellem.\nTager man en bus fra en endestation, findes der en tavle med en busplan. Men står du på ved et busstop, må du bare vente, til den kommer forbi. Vær opmærksom, for rejser du dig ikke op og rækker armen ud, vil bussen bare køre forbi dig.\nEn trolley fungerer på samme måde som en bus. Den eneste forskel er, at en trolley kører på strøm og hovedsageligt kun dækker centrum.\nTram blev indviet lige inden OL i 2004 og består af 3 linier. Den ene går fra Syntagma til Piræus, den anden fra Syntagma til Voula i syd og den tredje fra Piræus til Voula. De afgår med jævne mellemrum (ca. hver 5-10 min.), hvilket annonceres på hver station. Man skal regne med ca. en times kørsel fra Syntagma til Voula.\nBillet kan købes i en automat på stationen eller i et billethus på stationen. Det er ikke alle stationer der har billethus. Du kan både stemple inde i tram og på stationen. Jeg foreslår, at man stempler på stationen, da du muligvis skal ned i den anden ende af tram for at stemple, (hvilket kan være anstrengende, hvis der er mange mennesker med).\nSkal du til lufthavnen med offentlig transport, har du 3 muligheder. Du kan tage metroen fra Syntagma, som kører direkte til lufthavnen hver halve time og koster lidt mere end en almindelig metro billet, en lufthavnsbus som kører med jævne mellemrum, eller stå på toget, som går fra lufthavnen til Korinth. Alle 3 forbindelser er en hurtig måde at komme til lufthavnen på, og for alle 3 gælder det, at man køber en særlig lufthavnsbillet. Man kan altså ikke benytte en almindelig metrobillet helt ud til lufthavnen.\nFor alle transportmidler gælder at de starter tidligt om morgenen ved 5-tiden, og sidste tur er omkring midnat.\nTaxakørsel i Athen kræver et afsnit for sig. Der er forskellige regler for taxakørsel, der kan være lidt svære at få overblikket over som ny i Athen.\nAppen "Beat" anbefales på det varmeste, da man her nemt kan praje en taxa, indtaste afhentingssted og slutdestination, se turens pris og betale med kreditkort via appen. Den kan downloades her til android og til iPhone\nHvis ikke man benytter appen er her et par huskeregler:\nSørg for at taxameteret bliver slået til fra start. Aftal aldrig en pris med chaufføren – du kan være helt sikker på at du kommer af med for meget. Det er strengt forbudt fra chaufførens side. Vil han ikke slå taxameteret til, eller kommer han med lange søforklaringer, om at det er i stykker, at det lige præcis i dag er en helt speciel dag og derfor …., så bed ham om at stoppe og stig ud. Du kan altid få en ny taxa.\nStopper du en taxa, vil du måske ofte komme ud for, at der allerede befinder sig en passager i bilen. Dette er meget normalt, men kan faktisk være temmelig irriterende, hvis det viser sig, at du skal en lang omvej for at komme til din destination. Det er derfor op til dig, om du vil vinke ham videre og vente på næste taxa. Det skal nævnes, at du ikke skal betale for at en anden bliver sat af først, dette bliver modregnet i prisen. Dog kan det som udlænding være svært at bedømme den egentlige takst på denne måde. Endnu engang skal det nævnes, at det faktisk ikke er tilladt at tage forskellige kunder op undervejs, men det er alligevel meget udbredt.\nBestiller du en taxa, lægges et ekstra gebyr oveni prisen. Det samme gælder, hvis du tager en taxa fra lufthavnen eller fra togstationen. Det skal også nævnes, at man skal betale et lille gebyr for hvert stykke bagage, dog ikke noget af betydning. Størrelsen af disse gebyrer kan du læse forrest hos chaufføren på et lille skilt.\nDet kan til tider være svært at praje en taxa, især i myldretiden fra centrale steder. Her gælder reglen, at du skal ud og vifte med armen (gerne hele overkroppen), bruge albuen og så råbe til chaufføren, hvor du skal hen. Det er gerne mod os nordboeres principper at først til mølle-princippet skal bruges, men vil du have en taxa, er det denne metode du skal benytte dig af.\nRygning i taxa er ikke tilladt, men ofte vil du komme ud for, at chaufføren pulser løs. Du er i din fulde ret til at bede ham slukke smøgen, hvis det er generende, det samme gælder radioen.\nI forbindelsen med nogle af højtiderne (jul og påske) bliver der lagt et lille ekstra gebyr i prisen. Dette er en form for feriepenge til chaufføren.\nTaxa i Athen er generelt en nem og billig form for transport.\nPARKERING I ATHEN\nAt tage bilen til Athens centrum er som regel en ikke så simpel løsning som man kunne ønske sig. For det første kan man aldrig regne ud, hvornår man vil komme til at sidde fast i en trafikprop. Det er praktisk talt umuligt at forudsige trafiksituationen i Athen. Man kan være heldig at køre lige igennem, men også uheldig at bruge 3 gange så lang tid på at nå frem som planlagt.\nNæste problem kan være parkering. Athen er delt op i forskellige parkeringszoner og der findes nu zoner til beboere, til forretningshavende, til diplomater osv. Til folk med ærinder i centrum er parkeringspladserne meget begrænsede, derfor skal man ofte lede længe efter en plads.\nEneste mulighed for at komme af med bilen med det samme er derfor parkeringshuse. Der findes en del parkeringshuse i Athen, andre små og andre store. Disse parkeringshuse kan man finde på et godt kort over Athen.\nPrisen for at stille bilen i et parkeringshus svinger meget, men kan faktisk være en ret dyr affære 5 til 10 euro per time. Jo længere væk fra centrum du stiller bilen, jo billigere er det. En mulighed er også at stille bilen ved en metrostation og så tage metroen ind til centrum. Det er meget brugt at man i et parkeringshus afleverer nøgle og bil ved indkørslen og henter den samme sted. HUSK: Vær opmærksom på lukketider.\n3. Indkøb, forretninger, drikkepenge\nDet lokale frugt- grøntsagsmarked Hvert område i Athen har en ugentlig markedsdag. Eks. hver fredag i Glyfada på en bestemt gade fra kl. 6-7 om morgenen til ca. kl. 15.00 bliver der stillet massevis af boder op med frugt og grøntsager. Hvis det er et stort marked, vil der som regel også være nogle fiskehandlere med friske fisk og skaldyr, blomsterhandlere (blomster er meget billigere her end hos blomsterhandlere) og andre former for boder.\nGrækerne køber her ind til hele ugens forløb. Og man køber stort ind….. derfor er de små trækvogne de græske husmødre slæber rundt på faktisk slet ikke en så dårlig ide.\nPriserne på markedet bliver som regel angivet som kilopris, og man fylder selv i pose, med mindre du skal have for eks. kartofler. Det kan godt være, der er nogle, der vil blive en smule fornærmede, hvis du kun køber 2 æbler og 3 pærer…. som man jo ofte gør i Danmark, når man lægger i pose. I Grækenland fylder man gerne lidt mere i posen.\nDer findes adskillige store kæder i Athen. De største supermarkeder og mest internationale er vel ALFA VITA og SKLAVENITIS. Her kan man finde mange kendte mærker og få mange af sine lyster dækket.\nEt tip er at købe så meget som muligt friskskåret fra ostehandleren og fra salamiafdelingen. Her er udvalget meget større og varerne friske. Priserne står angivet som kilopris, og man bestiller bare så meget man vil (ingen regler her).\nMht. feta så kan man også her i osteafdelingen købe frisk feta fra tønden. Der findes forskellige slags feta, hårde og bløde, salte og mindre salte. Det er her helt tilladt at bede om en lille smagsprøve hvis du er i tvivl. Også frisk yoghurt til bla. Tzatziki kan du købe i denne afdeling. Du bestiller blot et kvart kilo, et halvt kilo, et kilo, eller hvor meget du nu skal bruge.\nBanker: Alle hverdage 8-14.00\nPosthuse: Alle hverdage 8-14.00, undtagen på Syntagma, hvor det store posthus er åbent til 19.00.\nButikker: Mandag, onsdag og lørdag ca. til kl. 15.00 ude i dit lokalkvarter, og tirsdag, torsdag og fredag fra kl. ca. 9.00-14.00 og fra 17.00-21.00. Inde i centrum og i de større butiksgader er butikker dog tirsdag, torsdag og fredag åbne hele dagen og til senere om lørdagen. Åbningstider er ofte under debat og der vil derfor nemt kunne forekomme ændring til ovenstående.\nDer findes masser af renserier i Athen. I forhold til Danmark er det meget billigt og hurtigt at få renset et jakkesæt, en frakke eller andet.\nSkomagere finder man ligesom renserierne ude i de små kvarterer eller i nogle små sidegader til forretningsgaderne. Det er som regel nogle meget små butikker på kun få kvadratmeter, så kig godt efter dem, eller spørg i dit kvarter. Også dette er en meget billig og hurtig service.\nVed nogle frisører er det nødvendigt at bestille tid og hos andre kan du komme til med det samme. Prisen for en klipning varierer meget og kan koste lige fra 10 euro til 30 (måske endda mere). Man betaler for hver ting, man skal have lavet. Dvs. både for hårvask, for klipning og ekstra hvis du skal have sat håret pænt. I forbindelse med jul og påske betaler man også her et lille ekstra beløb til frisørens feriepengekasse.\nMan er ikke forpligtet til at lægge drikkepenge i Grækenland, da drikkepenge indgår i prisen. Dog er det meget almindeligt, at man måske runder op. Dvs. bliver en taxatur 4.75 euro, så rund op til 5, eller betaler du 9.10 euro på en cafe så læg 10. Men igen, dette afhænger af, hvor mange i selskabet man er, om servicen osv. Har man fået en super god service og et forrygende måltid mad, så kan man altid lægge mere end man plejer. Det er fuldstændig op til dig selv.\n4. Danske fødevarer\nNår man har bosat sig i Grækenland vil de fleste sikkert først kaste sig glad over landets kulinariske specialiteter med de mange grøntsager. Man nyder at gå på det ugentlige marked (laiki) med det store udvalg af friske grøntsager og frugter, bare farver, duft og selve stemningen er inspirerende. Hvis man i løbet af 1990erne ikke har opfattet budskabet med ’6 om dagen’ og flere vegetarretter, så vænner man sig hurtigt til mere grønt i hverdagen hernede. Her er hakket kød ikke bare som i Danmark; en lettilgængelig pakke med angivet fedtindhold, vægt og pris. Man skal selv gå til slagteren og gøre sin bestilling, til gengæld oplever man så en meget høj kvalitet af for eksempel friskhakket kød. Mange fødevarer kan erstattes med noget tilsvarende. Men efter et stykke tid kan lysten melde sig efter nogle af de fødevarer, som vi kender fra Danmark. Der findes en del danske firmaer, der har specialiseret sig i at sende danske varer til udlandet og disse kan bl.a. ses under Gode links. Hvis trangen melder sig i slutningen af november, så kan man jo tage en tur til Den Skandinaviske Kirkes julebazar og købe rødkål, syltede agurker, asier, remoulade, sild samt marcipan og nougat. Den tredje løsning er at bede familie eller venner, der kommer på besøg om at medtage noget i bagagen.\nMen hvis man ikke stoler helt på postgang i forbindelse med nethandel, ikke lige får besøg og der er lang tid til julebazaren, så er det at man skal i gang med at støve butikkerne igennem for at finde det man ønsker. Heldigvis har tiderne ændret de græske supermarkeder, så der er et større udvalg og en for danskere naturlig ting som havregryn, der for 15 år siden gik under ’specialvarer’ og kostede 30 kr. for et kilo, kan nu findes på hylderne og til en mere rimelig pris. Almindelige danske skæreoste som f.eks. Samsø kan man også finde i flere supermarkeders osteafdeling. Arla fremstiller en fin parmesanagtig ost, ’skliro tiri Danias’, der ikke sælges i Danmark. Du skal ikke regne med at kunne opstøve karrysild, ymer eller Piratos, men kigger man sig godt omkring, så finder man både rugbrød, flødeboller, brun farin og leverpostej mv.\nDen græske version af stødt vanilje købes i små rør og smager lidt salt. Hel vanilje stang kan købes i krydderiforretningerne i Evripidou, men er dyr i forhold til danske priser.\nKlimaet i Grækenland er meget varierende fra nord til syd, men generelt for hele landet gælder det høje antal solskinstimer. Klimaet i Athen er meget mildt. Man kan være heldig at opleve dage i januar med 20 grader og højt solskin, men temperaturen kan også falde helt ned til 0-5 grader og hvis man er ”heldig” kan man sågar opleve sne i Athen. Sne i Athen er dog et sjældent syn, men ganske underholdende, da alt går i stå. Det skal understreges at når temperaturen i Athen er nede under de 10 grader, virker det meget koldt pga. fugtigheden. Foråret i Athen mærker man fra marts – april, men hermed ikke sagt at solen fra nu af skinner konstant. Foråret i Grækenland er en dejlig tid, det er lunt og blomsterne står i flor, men samtidig er vejret meget ustabilt og det kan ind imellem solstrålerne styrtregne og være koldt. Dog regner det aldrig i dagevis som i Danmark, men man oplever gerne at det styrtregner i en halv time, hvorefter solen titter frem. Denne ene halve time er dog nok til at forårsage oversvømmelser osv.\nSommeren træder for alvor ind i juni for at vare helt til ind i september. Temperaturen i Athen i sommermånederne ligger gennemsnitligt på en 32-38 grader, men man kan være sikker på at den i perioder vil snige sig op over de 40 grader. 40-45 grader i Athen er ensbetydende med en tung og ulidelig varme, da Athen er omringet af bjerge og dermed har svært ved at slippe af med luften. Under en hedebølge finder man hurtigt ud af at tage den med ro, holde sig inden døre midt på dagen og i øvrigt sørge for at drikke en masse vand.\nEfteråret begynder man at mærke hen i oktober. Det er dog ikke alle steder i Grækenland hvor klimaet er mildt. Tager man til Midt- eller til Nordgrækenland vil man fra oktober – november opleve en kold vinter med masser af sne og kulde.\nHar man af den ene eller anden grund valgt at bosætte sig i Grækenland, kan man lige så godt vænne sig til tanken om at Grækenland ligger i en jordskælvszone, som ind imellem giver et større eller mindre jordskælv. Det er ikke en behagelig tanke, da det er naturens kræfter der er på spil, kræfter som man hverken kan forudsige eller kæmpe imod. Det eneste man kan gøre er at forberede sig på hvad man gøre i det øjeblik man mærker et jordskælv. Her kommer et par huskeregler: Stil dig ind under en dørkarm eller et bærende element i dit hjem.\nKravl ind under et bord.\nBor du på etage, så bliv hvor du er indtil jordskælvet er ovre. Løb aldrig ned af trapperne under et jordskælv – trappen er det svageste sted i en bygning. Så snart jordskælvet er ovre, går du stille og roligt ned af trapperne – du tager IKKE elevatoren....\nOg så lige en generel regel – lad være med at panikke. Langt de fleste nye bygninger er jordskælvssikrede og der skal et meget stort jordskælv til for at lave skader på en bygning.\n7. Navnedage og fødselsdage\nI Grækenland fejrer man navnedage. Næsten alle grækere er opkaldt efter en helgen, og når denne helgen så fejres, har man navnedag. Dvs. alle som hedder eks. Konstantinos fejrer navnedag d. 21. maj og alle som hedder Maria d. 15. august osv. Skikken er, at man på denne dag byder venner, familie og kollegaer på eks. kage. Man tager kager med på arbejde, inviterer venner og familie på mad eller sene drinks, eller hvad man nu har lyst til. Det er også meget normalt, at folk kommer uanmeldte forbi for lige at ønske tillykke, og så skal man altså helst have et eller andet at byde på. Derudover ringer man til alle dem man kender, som hedder Konstantinos (Kostas) for lige at sige tillykke (chronia polla). For voksnes vedkommende fejrer man hellere sin navnedag end sin fødselsdag. Der er mange, der slet ikke fejrer fødselsdag. Dette gælder selvfølgelig ikke for børn. Børnene fejrer fødselsdag som børn i Danmark.\n8. Traditioner og højtider\nGrækenland er et land med et utal af traditioner, både nationale helligdage og kirkelige højtideligheder, som fejres ens landet over, men også lokale traditioner som varierer fra sted til sted. Stort set alle, både unge og ældre, har et stærkt knyttet forhold til disse traditioner, hvilket er årsagen til at så mange gamle traditioner består i dag. Grækenland er et land med 10-11 millioner indbyggere, hvoraf ca. de 5 bor i Athen. Dette er dog ikke ensbetydende med at disse 5 millioner er født og opvokset i Athen. Faktisk stammer en meget stor procentdel af disse byboere fra landet og fra øerne. Athen (og andre større byer) oplevede i eftertidskrigen og ind i 60 – 70 erne en markant tilflytning af folk fra provinsen der søgte bedre held i byen. Nok flyttede disse folk til byerne, men samtidig beholdt de deres jord og huse ude på landet, så de altid havde noget at vende tilbage til. Disse huse består så den dag i dag og er et fast tilholdssted i forbindelse med højtider, ferier og traditioner. Derfor vil man også i forbindelse med disse helligdage opleve en enormt trafik ud og ind af Athen – folk tager simpelthen hjem. Dette gælder ikke blot den generation som er vokset op på landet, men flyttet til Athen, men også de unge som får et helt særligt forhold til deres forældres hjemegn. Dette er blandt andet en af årsagerne til at traditioner i Grækenland er meget stærke og betyder så meget for den enkelte.\nDen 6. januar fejrer man landet over Helligtrekonger. Dette foregår ved at man efter gudstjeneste følger med præsten (de steder hvor der er vand i nærheden) ned til vandet (sø, flod eller hav). Her vil præsten velsigne vandet, hvorefter han kaster et stort kors ud. Lige så snart korset er kastet, springer de mest modige og ”vandglade” i vandet og dykker efter korset.\nAnden halvdel af februar starter karnevallet, som strækker sig over et par uger og varer indtil Kathara Deftera (rene mandag). Karneval hedder på græsk ”apokrias”. Karnevallet bliver fejret meget forskelligt landet over. I nogle byer bliver det fejret efter meget gamle traditioner med dionyssoskostumer og fallossymboler, andre steder med en brud (en mand klædt ud som brud). Hver egn har sin tradition. Det er værd at undersøge nærmere hvilke byer der fejrer karnevallet, på hvilken måde og hvornår, hvis man har lyst til at opleve det og hvis ens blufærdighed ellers kan klare det.\nDet er dog ikke kun disse gamle traditioner man vil opleve. Folk, gamle som unge, klæder sig ud i det helt store skrud, og fester natten lang, både privat og på byens barer og cafeer.\nEn anden dag under karnevalsperioden er ”tsichnopempti” (torsdagen hvor man griller). Denne torsdag spiser man grillet kød landet over. Det siges at det er sidste torsdag inden fasten, hvor man rigtig kan dufte røgen fra det grillede kød. Denne aften er der mange der drager til Plaka. Overalt vil man kunne lugte røgen fra grillerne, børn og unge er klædt ud, men pas på, traditionen er også at man slår på hinanden med plastickøller..... og kaster med konfetti!!!\nKarnevallet kulminerer med karnevalssøndag i Patras. Patras er hovedbyen for karnevallet, og der bliver festet og danset i gaderne fra fredag til mandag morgen. Hvis man vil opleve karnevallet i Patras skal man være meget tidligt ude med hotelreservation. I Athen foregår karnevallet i Moschato.\n25. MARTS: DEN GRÆSKE UAFHÆNGIGHEDSDAG\nHvert år d. 25 marts fejrer Grækenland enden på 400 års besættelse af Det Ottomanske Rige. Konstantinobel blev i 1453 besat af ottomannerne, og i 1821 startede frihedskampen fra Peloponnes.\nDagen er en national helligdag som bliver fejret landet over med parader og events. I Athen, efter den kirkelige ceremoni i domkirken hvor alle landets store personligheder er til stede, bliver det helt store militære udstyr kørt frem. Alt, lige fra frømænd til store tanks og til F16, deltager i paraden i Athens centrum. Paraden starter for enden af Amalias Avenue, går forbi parlamentet, hvor statsministeren, ministre, ærkebiskoppen, ambassadører og mange andre vigtige personligheder hilser paraden. Den fortsætter derefter ned af Panepistimiou Avenue til Omonia.\nHar man lyst til at overvære paraden, skal man altså finde en ståplads enten på Syntagma eller ned langs Panepistimiou. Paraden starter omkring kl. 11.00. Centrum vil være spærret af, så lad være med at tage bilen.\nI landets andre byer bliver dagen fejret med parader af skolebørn.\nDEN GRÆSK-ORTODOKSE PÅSKE\nHvor man i Danmark gør mest ud af julen som højtid med Jesu fødsel, står påsken med genopstandelsen for grækerne som den stærkeste og mest betydningsfulde højtid i løbet af året. 98% af alle grækere er græsk-ortodokse, og selvom tendensen viser, at det er færre og færre der er aktivt troende og bruger kirken til hverdag, deltager folk i alle aldre i ritualerne omkring påsken. Især kvinderne og den ældre generation bruger megen energi og flid på at efterleve alle de religiøse regler, der er forbundet med påske.\nDen græsk-ortodokse påske starter for alvor 40 dage før påskesøndag og starter altid på en mandag. På denne særlige dag "Kathara Deftera" (rene mandag) starter fasten, som skal vare i 40 dage. Grækerne ser denne dag som en slags festdag, hvor man sammen med familie og venner samles om fastens lækkerier og et glas vin. Det er for mange en tradition at pakke madkurven og drage ud i det grønne, hvis vejret tillader det, og sætte drager til vejrs. Madkurven kan indeholde retter med skaldyr og blæksprutte (disse indeholder ikke blod), en græsk rognsalat (taramas) forskellige retter af tørrede bønner og meget andet.\nFor dem der vil opleve denne dag sammen med grækere, er det en god ide at tage ind til centrum af Athen, til Filopappouhøjen over for Akropolis. Her samles mange med deres madkurve, og der vil være musik, dans og drageflyvning.\nFasten forbyder al indtagelse af kød og mælkeprodukter. Især ældre kvinder overholder fasten helt og holdent i de 40 dage, hvorimod de unge og mændene måske blot vælger at faste den sidste uge. I den sidste uge, hvor man går korsfæstelsen i møde, bliver fasten strengere, og fredag er det meget begrænset, hvad man kan spise idet selv madolie, grækernes basisingrediens til madlavning, er bandlyst. Fasten slutter natten til påskesøndag med Kristi opstandelse.\nFORSKELLIGE HØJTIDER I TIDEN OP TIL PÅSKEN\nI løbet af de 40 dage inden påske er der adskillige religiøse højtider, som man alt afhængigt af lokale traditioner giver større eller mindre betydning og fejrer på hver sin vis. Her iblandt hører højtider som sjælelørdag, tilbedelse af korset og palmesøndag.\nAgios Theodoros-dagen, som hører til sjælelørdag, er en højtid for de afdøde. Man tildeler denne dag stor betydning, og familier til afdøde holder mindehøjtideligheder på deres kæres gravsteder, mens Kolliva deles ud i kirken. Kolliva er en blanding af korn, rosiner og flormelis, som man deler ud til pårørende i forbindelse med begravelser og mindehøjtideligheder.\nPå dagen for tilbedelse af korset deler præsten små grene af rosmarin eller blomster ud til menigheden. De troende forbinder disse med en helende og beskyttende evne, og ved at dyppe stilkene i vievand holder de hånden over deres kære.\nPalmesøndag pyntes kirkerne med laurbærgrene, dafni og myrte, hvilke også uddeles ved gudstjenesten. Man anbringer disse ved den hjemlige ikonhylde, som beskyttelse mod alt ondt. En ikonhylde er fast del af ethvert græsk hjem. Man har her ikoner med forskellige helgener og som regel altid et lille lys tændt.\nSelve påskeugen bliver karakteriseret som ugen i dyb sorg. I gamle dage var al form for morskab forbudt. I dagens Grækenland gælder dette stadig i visse fjerntliggende samfund, men for de fleste overholdes dette forbud kun langfredag. Dvs. langfredag er restauranter, teatre, barer osv. lukket. I de fleste kirker bruger man at ringe med kirkeklokkerne hele langfredag. Selv mange unge mennesker vælger at følge fasten strengt hele den sidste uge, hvorefter de påskelørdag går til nadver.\nSkærtorsdag begynder man forberedelserne til påske. Traditionen byder, at man bager kranse med forskellige urter og udformninger. Derudover farver man æg med en stærk rød farve. Der findes utallige forskellige regler for, hvordan æggene skal farves, og det siges, at hvert æg har sin helt specielle kraft. Æggene symboliserer liv og har en kraft, der bliver overført til mennesker, dyr og planter. Skærtorsdag om aftenen har man aftensgudstjeneste, hvor der læses op af de 12 evangelier. Menigheden bruger oplæsningen af de 12 evangelier til velsignelse af hverdagsting, og man bringer eksempelvis brød, salt, æg eller vand med i kirke for at få det velsignet. Troen siger, at fra skærtorsdag, hvor Frelseren forbereder sin rejse til de dødes rige, bliver de afdødes sjæle frelst. Derfor besøger man gravsteder denne dag eller evt. dagene derefter, og for at mindes de afdøde deler man mad ud, eksempelvis specielle brød bagt til anledningen.\nLangfredag regnes klart for påskens tungeste dag, hvilket man viser ved at skærpe fasten til også at forbyde brugen af madolie. Hele dagen er helliget Kristi nedtagelse fra korset, gravlæggelsen og den følgende procession. Ved middagstid nedtages Kristi fra korset og lægges i en kiste. Derefter pyntes kisten, som er placeret på en båre, med forårets blomster bundet i kranse og guirlander. Samtidig med at menighedens piger pynter kisten, messer de Jomfru Marias sørgesang over hendes tab. Om aftenen strømmer folk til for at bede ved Kristi gravlæggelse. Alle passerer under båren med kisten for at "blive velsignet". Ved mørkets frembrud begynder processionen gennem gaderne, hvor den pyntede kiste kan ses og tilbedes af alle. Først i processionen føres korset og derefter kisten og præsterne. De troende, der følger kisten, holder alle tændte vokslys i hænderne, og hele vejen undervejs messer præsterne bønner, og kirkeklokkerne slår langsomt i sorg i baggrunden.\nDen tunge sorg fra langfredag begynder påskelørdag at lette. I fællesskab med præsten udspiller der sig i kirken ritualer med det formål at skræmme eventuelle dæmoner væk, som ønsker at forhindre Kristi opstandelse og dermed menneskehedens frelse.\nHjemme i det private begynder forberedelserne til påskesøndag så småt. Brød og de typiske græske oste- eller spinatpies skal forberedes, lam skal slagtes og vin skal tappes.\nPåskens højdepunkt, nemlig Kristi opstandelse, indtræffer lørdag midnat. Kirken er ikke længere henlagt i sorg, men fyldes af grækere i alle aldre klædt i deres fineste tøj. Ved aftengudstjenestens begyndelse er kirken oplyst af et svagt lys, men på et tidspunkt slukkes alle lys. Kirken henligger i mørke indtil præsten pludselig står i døren med et tændt vokslys, mens han messer "Defte lavete fos"(kom og modtag det hellige lys). Alle i kirken medbringer et vokslys, som de lader tænde af præstens lys, og til sidst er kirken oplyst af et nyt og helligt lys. Når sætningen "Jesu er opstanden" lyder fra præsten, fyldes atmosfæren af højt ringende kirkeklokker, kanonslag og fyrværkeri. De larmende og voldsomme ritualer har efter gammel skik til formål at skræmme eventuelle dæmoner væk, som kæmper mod Jesu opstandelse. Dette er højdepunktet for påskesøndag.\nEfter opstandelsen tager man det hellige lys med hjem, idet man tiltror lyset helbredende og beskyttende evner. Først slås med lyset korsets tegn over husets indgang, og derefter gives flammen videre til lyset ved ikonhylden. Efter gammel skik samles familie efter kirkegang til natmad. Det skal her nævnes, at efter opstandelsen ophører fasten, og man kan med appetit sætte sig til bords. Det første man efter traditionen indtager, er de farvede røde æg. Skikken siger, at hver har sit æg, og næse mod næse skal man støde det sammen med de andres. Det æg, der holder til sidst, er det stærkeste. Den traditionelle ret, der serveres påskenat, hedder Mageiritsa og består af en suppe kogt på lammeindmad skåret i små stykker, forårsløg og hakket grøn salat.\nDagen derpå er en festdag, der som regel fejres i familiens skød. Fra tidlig morgen er der travlhed. Mændene står for at tilberede lammet, som grilles helstegt. Kvinderne står for alt tilbehøret. Stemningen i disse morgentravle timer er i top, og med duften fra det helstegte lam, ledsaget af et lille glas ouzo eller vin, synges og danses der gerne til alle er samlet og efter 40 dages faste kan nyde et velsmagende måltid.\nPåsken i Grækenland er bestemt en oplevelse værd. Så start fredag aften med en tur i kirke og det er i øvrigt helt tilladt at følge med i optoget, så gør endelig det. I de fleste kirker lørdag aften ved midnatstid fejres Jesu opstandelse. Tag jeres pæne tøj på og deltag i festlighederne (husk at medbringe et lys. Har man glemt lyset, kan man lægge et par mønter i kirkebøssen og tage et indenfor i kirken). Er man så heldig at blive inviteret til at sidde med ved det græske påskebord, er det bestemt et tilbud man bør sige ja tak til.\nDEN 15. AUGSUT: JOMFRU MARIA - DAGEN\nDette er en af grækernes største religiøse helligdage og rigtig mange grækere går i kirke. Man samles som regel med familien over et godt måltid mad, masser af god vin og dans og musik. Dette er også navnedagen for alle der hedder Maria, Panagiotis, Panagiota og Despina.\n28. OKTOBER: NEJ – DAGEN (OCHI)\nVed starten af 2. Verdenskrig sagde den daværende statsleder og diktator Metaxa NEJ til at lade det fascistiske Italien invadere landet. Det er dette heroiske NEJ man fejrer d. 28 oktober. Grækerne hænger flag ud fra deres balkon og skolebørn marcherer i blå og hvide klæder landet over.\nGanske vist fejres julen i Grækenland, men den har slet ikke samme betydning som påsken. Man fejrer juledag d. 25. december med en god julemiddag, som regel bestående af farseret kalkun. Det er ikke en tradition, at man åbner gaver til jul, og det er heller ikke en tradition, at man giver gaver til alle i familien. Gaverne bliver først åbnet nytårsdag.\nNytåret fejrer man sammen med familien. Det er tradition at man spiser sammen med familien og spiller kort indtil midnat, hvorefter man sammen skåler det nye år velkommen. Efter midnat tager de festlystne så videre og fester med venner og bekendte privat eller på natklubber.\nMan har ikke fyrværkeri, så I må ikke forvente det store skue når I nu alle vender ansigtet forventningsfuldt mod himlen 5 min. over midnat..... Det er kun centrale steder man har fyrværkeri. For eksempel i Piræus og på Syntagma, eller fra andre centrale steder, vil man sammen med en masse andre kunne opleve fyrværkeri. På Rådhuspladsen i Piræus og på Syntagma plejer kommunerne at holde store koncerter med kendte græske navne for at slutte af med fyrværkeri.\n9. Kærester, forlovelse og bryllup\nÆgteskabet anses i Grækenland som en naturlig og selvfølgelig begivenhed i livet, som der lægges stor vægt på. At få en kæresteFor at give et indblik i hvad der ligger forud for den giftemodne alder, skal vi først se på de unges teenageår. I Danmark er det en selvfølge at de unge får kærester i en tidlig alder og at de allerede efter kort bekendtskab bliver præsenteret for forældrene og endda i mange tilfælde overnatter og sidder med ved det fælles morgenbord dagen efter. Der er ikke nogen grund til at tro, at græske unge ikke forelsker sig og får kærester ligesom i Danmark! Forskellen er blot den, at man i Grækenland stadigvæk og selvom vi nu skriver 2008, holder kærester og forældre adskilte. Det er de færreste unge der præsenterer kæresten for forældrene før efter lang tids forhold, og da slet ikke som teenagere. Dvs. den dag kæresten hilser på familien taler vi om et seriøst forhold. Om det så er et forhold der fører til bryllup vil kun tiden vise. Det skal dog understreges at der er stor forskel på land og by, men i det store hele gælder de samme tendenser.\nSkulle ”uheldet” være ude og opstår der en graviditet, så er det de fleste unge der vælger at blive gift, eller i værste fald vælger en abort. Det er stadig ikke velset i mange samfund at få et barn uden for ægteskabet, især ikke når vi taler om den græske provins. Hvad angår byerne er det dog mere ”tilladt” og faktisk ser man en større tendens til at unge faktisk vælger denne løsning, dog som regel en kortvarig løsning, da et bryllup hurtigt følger.\nDet er meget normalt at de unge bliver forlovede inden brylluppet. Især på landet er det en skik der står meget stærkt. En forlovelse holdes enten i hjemmet eller ude og den tætte familie inviteres til at fejre begivenheden. Med tætte familie menes både onkler, tanter, bedsteforældre, kusiner osv. så det kan hurtigt komme op på en større forsamling. Nogle vælger at gøre det småt, men de fleste holder faktisk en lille fest med diverse traktementer og dans. Forloveren udveksler forlovelsesringene og gør dermed forholdet officielt.\nI dag er det også helt normalt at de unge bor sammen en tid inden de indgår ægteskab. Før i tiden (gælder stadig en del unge) boede man hjemme indtil den dag brylluppet skulle stå. Man gjorde da det fremtidige hjem klar med møblement og udstyr, som bryllupsgæsterne så skulle bese og indvie ved festlighederne op til selve dagen. Til denne tradition hører begrebet ”prika” medgift. Pigens mor har gennem pigens opvækst samlet og lavet udstyr i form af lagner, tæpper, broderede duge, gardiner osv. til datterens medgift. Dette er en tradition der stadig er gældende i dag – man tillægger den blot ikke samme betydning som før i tiden, men findes det gør den.\nTraditionen siger, at bruden torsdagen inden brylluppet holder ”krevati” (seng). Man pynter hjemmet, reder ”sengen” traditionelt med dele af medgiften og inviterer kvinderne i familien og veninderne. Herefter foregår der forskellige ritualer, ritualer der varierer fra egn til egn, men traditionens fælles hovedbudskab er at ”velsigne” ægteskabet (ægtesengen) så det bærer frugt. Et eksempel på en tradition kan være at man kaster penge på sengen, anbringer et lille barn (pige) midt på sengen og synger forskellige sange.\nSelve bryllupsdagen er som altid meget hektisk og starter fra tidlig morgen. Brudgommen er som regel sammen med sin nærmeste familie og venner og bruden med sin del af familien. Det er meget normalt at folk går ud og ind af huset på selve dagen, midt i de sidste bryllupsforberedelser, bliver budt på kaffe og kage, et lille glas og diverse lækkerier. Dette er især udbredt på landet, hvor man skal stå parat hver dag i en hel uge med mad og bagværk, så man kan byde alle dem der kommer forbi med lykønskninger.\nNår tiden nærmer sig, kører først brudgommen til kirke. Denne venter sin brud uden for kirken med brudebuketten. Bruden køres i en fint pyntet bil til kirke og brudens familie følger højlydt efter. Dvs. lørdag og søndag når I hører en masse dytten, er det altså ikke irriterende bilister, men bryllupsgæster. Kører i forbi, skal I bare dytte med....! Bruden ankommer med sine forældre til kirken. Faderen fører hende op til brudgommen, som tager imod hende ved indgangen til kirken. Sammen går alle herefter ind i kirken. Det er normalt at flok klapper når bruden ankommer.\nDa Athen jo er en travl by kan der sagtens foregå 3-4 vielser på en aften, men de foregår ikke på samme tid. Hvert par får deres egen vielse, dvs. kirken skal pyntes op og tømmes før og efter hver vielse. Grunden til dette er den, at bryllupper hernede jo er temmelig store, dvs. kirkerne kan simpelthen ikke rumme så mange mennesker på en gang, og sådan er traditionen nu engang. I nogle kirker er der god plads og man kan overvære vielsen siddende, men det er meget normalt ikke at sidde ned inde i kirken. Man finder blot en plads hvorfra man kan se det hele og står så op under hele ceremonien. Selvom grækere har en meget stærk tro, nærer de ikke den samme form for ærefrygt for det at gå i kirke, som vi gør derhjemme. Der bliver både snakket og grint højlydt og fotograferet og filmet under hele forløbet, så det må I være forberedte på, hvis I skulle være så heldige at komme til bryllup, at det er ganske normalt. Ceremonien går i gang og præsten messer og læser op fra det hellige evangelium. Den første del af ritualerne er ringene, som forloveren skal sætte på, derefter kommer vinen som præsten skænker og dernæst ritualet med de såkaldte stefana. Stefana er to kranse som forloveren skal bytte rundt over hovedet på brudeparret. Mens brudeparret bærer disse stefana går de sammen med præsten og forloveren tre gange rundt om alterbordet. Det er på dette tidspunkt man kaster ris og altså ikke efter vielsen som i Danmark. Risene bliver i små kurve delt rundt til alle. Under hele forløbet, som varer ca. 30-40 min. bliver der messet. Når hele vielsen er vel overstået, stiller brudeparret op ved døren sammen med deres forlover og forældre og tager imod lykønskninger. Til brudeparret siger man ”να ζήσετε” (na zisete), til forloveren ”πάντα άξιος” (panta aksios) og til forældrene ”να σας ζήσουν” (na sas zisoun). Det kan godt tage lidt tid, da der kan være temmelig mange gæster i kirke, måske 200 eller 500. Efter dette får alle en lille traditionel pakke, som et minde om brylluppet, nemlig en lille stofbylt med glaserede mandler.\nMht. gaver tager man dem som regel med i kirken og afleverer dem til den person der tager sig af dette. Det er ikke skik, at brudeparret åbner gaverne i løbet af aftenen, men derimod dagen efter.\nEr man inviteret med til bords fortsætter festen. I Grækenland er det helt normalt at der er nogle der kun får en invitation til kirken og ikke til festen bagefter. Så hvis I får en indbydelse hvor der ikke er vedlagt noget kort eller står skrevet at I er velkomne til at deltage i festen, så regn kun med kirken.\nTil sidst, brudeparret længe leve.....\nI Grækenland er det normalt at et barn bliver døbt fra det er måske 6 måneder gammelt. Et barn kan også sagtens være 2 år inden det bliver døbt. Dåbsritualet foregår meget anderledes end hvad vi er vant til i Danmark. Gudmoderen (nona) eller gudfaderen (nonos) holder barnet mens præsten messer og læser op fra det hellige evangelium. I denne forbindelse nævnes også barnets navn. Derefter klæder moderen barnet af til det er helt nøgent. Præsten holder barnet og sænker det ned i døbefonden som er fyldt med vand. Er det et lille barn dyppes det gerne helt ned med hovedet, hvorimod større børn kan slippe blot med at få dyppet kroppen. Derefter indsmøres barnet i velsignet olivenolie. De fleste børn stikker gerne i et højt vræl under denne del af ceremonien. Barnet klædes nu på i sit dåbstøj og dåben fortsætter. Gudmoderen holder barnet og går sammen med præsten og forældrene tre gange rundt om døbefonden. Et andet barn (evt. en voksen) går forrest med et stort hvidt stearinlys (lambada). I løbet af dåben bliver der delt små sølvkors ud til gæsterne, hvilke man sætter på sit tøj med en lille nål.\nNår dåben er færdig stiller forældrene og gudmoderen sig op ved udgangen, eller måske uden for kirken, og tager imod lykønskninger. Herefter får man som gave som regel et stykke kage med barnets navn og en lille stofbylt med glaserede mandler. Nogle deler også små gaver ud til børnene.\nDe fleste vælger at holde en lille fest bagefter.\nOgså begravelser foregår i Grækenland på anden vis end hvad vi er vant til. Det skal lige nævnes, at der er stor forskel på begravelser fra land til by. Et er dog fælles, nemlig at den døde skal begraves helst dagen efter at døden er indtruffet. I byerne gøres afdøde i stand af en bedemand eller af hospitalet (alt afhængigt af hvor og hvordan døden er indtruffet). En typisk begravelse vil som regel foregå som følgende: den afdøde ligger i lighuset til den efterfølgende dag, hvorefter denne lægges i kiste og køres til kirkegården. Kisten står midt i kirken, og foran kisten anbringes et fotografi af afdøde. Alt afhængigt af omstændighederne omkring døden, er kisten åben eller lukket. Efter selve liturgien, går alle hen til kisten og siger farvel til deres kære. De nærmeste familiemedlemmer kysser (hvis kisten er åben) den afdødes hånd eller pande og ikonet der bliver lagt med i kisten. Herefter går man samlet til kirkegården, hvor kisten sænkes ned i graven.\nPå landet er selve processen omkring tiden før begravelsen meget anderledes. Lad os tage et eksempel på en ældre person der dør i hjemmet. Når en person har taget sit sidste åndedræt hidkaldes hele familien fra nær og fjern. Den nærmeste familie, dvs. døtre eller svigerdøtre gør afdøde i stand. Man vasker denne i vin og klæder personen på i fint nyt tøj. Huset er enten på forhånd gjort rent, eller gøres nu rent og klart til anbringelse af kisten. Bedemanden kommer og lægger den afdøde i kisten, som derefter bliver anbragt gerne på et bord i stuen. Uden for huset eller rummet hvor kisten står, tænder man lys for den afdøde. Dvs. alle der kommer i løbet af dagen eller natten tænder et lys. Den afdøde må ikke lades alene på noget tidspunkt, hvilket betyder at kvinderne sidder og våger hele natten. Omkring kisten er anbragt stole. Det er som regel gamle koner og de nærmeste til afdøde der sidder der hele natten. Nogle græder og klager sig jamrende, mens andre blot sidder stille og sørger. Der findes helt bestemt klagesange til disse stunder, klagesange de fleste gamle koner kender. Mændene står udenfor og kommer blot ind med jævne mellemrum. Når man kommer ind i rummet, hvor den afdøde ligger med åben kiste, går man hen til denne og kysser ikonet, der ligger på vedkommendes bryst og slår korsets tegn. Nogle kysser også pande eller hånd. Sådan foregår det indtil, præsten kommer den efterfølgende dag. I hjemmet messer præsten over den døde, og herefter køres kisten til kirken. Alle følger med. Dvs. man mødes altså hjemme og følger trop.\nKisten anbringes i kirken, som regel åben. Præsten messer og foretager de forskellige kirkelige ritualer. Herefter går alle hen til afdøde og siger farvel som ovenfor beskrevet, og til sidst kondolerer man de nærmeste pårørende.\nPå kirkegården fortsætter præsten de sidste ritualer, velsigner og kisten bliver sænket i graven. Man hælder herefter olivenolie og vin ned på kisten og folk kaster jord over og slår korsets tegn. Når dette er overstået, får man i et lille bæger kogt korn.\nDerefter holdes der gravøl, hvor der serveres kaffe og cognac.\nPå 3. dagen efter begravelsen holdes en lille mindehøjtidelighed ved graven, hvor præsten læser over den afdøde. De pårørende deler her Koliva ud. Koliva er igen kogt korn blandet med rosiner, hakkede valnødder m.m. og pyntet med flormelis.\nPå 9. dagen holdes endnu en mindehøjtidelighed ved graven. Som regel serveres også her efterfølgende kaffe og cognac.\nPå 40. dagen holdes mindehøjtidelighed i kirken og ved graven. Man inviterer her folk der var med til begravelsen. Udover koliva, serveres også kaffe og cognac, og evt. også et varmt måltid mad.\nEfter 6 måneder holdes endnu en mindehøjtidelig ved graven.\nPå årsdagen for begravelsen inviteres folk igen til en mindehøjtidelighed i kirken. Dette er en af de større begivenheder og folk samles. Processen er den samme som ved 40. dagen.\nI byerne, men også mange steder på landet, har man den tradition at kisten graves op efter 5 år. Knoglerne vaskes i vand og vin og lægges fint til rette i et lille marmorskrin, som efterfølgende anbringes i et specielt rum på kirkegården, beregnet til dette formål. Nogle familier vælger at deltage i processen omkring optagningen, mens andre overlader dette til rette vedkommende på kirkegården.\nSom dansker står man lidt fremmed over for disse traditioner og de kan virke meget barske og ligefremme, men grækerne tager disse som en naturlig del af livet. De sørger meget åbenlyst, men får sagt farvel på en god måde.